
Kasutuslubade väljastamine

1. ASJAOLUD JA MENETLUSE KÄIK

Narva Linnavalitsusele 15.05.2015 läbivaatamiseks laekus Vestervalli 3/5/7 ning Peterburi mnt 1 püstitatud jalakäijate terminali, sõidukite terminalide koos varikatusega koos teenindavate rajatistega ning piirdeaia kasutuslubade taotlused (linnavalitsuse dokumendiregistris nr 4596) koos riigilõivu maksekorraldusega. 

Tuleohutuse seaduse § 5 lõike 1 kohaselt  Ida Päästekeskusele on 18.05.2015. saadetud arvamuse päring kasutusloa väljastamiseks (linnavalitsuse dokumendiregistris nr  1-13.2/1963).

19.06.2015 Päästeamet ehitise kasutusloa teatises  nr O-KE/36 teatas kirjalikult, et ehitised vastavad ehitistele ettenähtud tuleohutusnõuetele ja neid võib kasutada ettenähtud otstarbel (linnavalitsuse dokumendiregistri nr 6168)

Ehitusseaduse § 33 lõike 4, 26.11.2002 majandus- ja kommunikatsiooniministri määruse nr 11 „Ehitise ülevaatuse kord“ § 4 kohaselt on 30.06.2015 korraldatud püstitatud ehitiste ehitusseaduse kohane ülevaatus. 
Ülevaatuseks kaasatud pädevad isikud ehitise ülevaatuse aktil kinnitasid oma allkirjadega, et teostatud ehitustööd vastavad nõuetele ning kasutusloa väljastamiseks takistusi ei ole.

01.07.2015 on jõustunud ehitusseadustik. Ehitusseadustiku § 50 lõike 1 kohaselt  kasutusluba antakse, kui valminud ehitise ehitamine vastas ehitusloale ning ehitist on võimalik kasutada nõuete ja kasutusotstarbe kohaselt. Kasutusluba on nõutav käesoleva seadustiku lisas 2 kirjeldatud ehitiste ja nende kasutamise otstarbe muutmise korral. Ehitusseadustiku lisa 2 kohaselt püstitatud piirdeaiale  kasutusluba taotleda ning kohalikule omavalitsusele esitada kasutusteatise ei ole vaja. Seega püstitatud piirdeaiale kasutusloa taotluse menetlus on lõpetatud 
2.   ÕIGUSLIKUD ALUSED

2.1.Ehitusseaduse §32 lõike 1 kohaselt ehitise kasutusluba on kohaliku omavalitsuse või riigi nõusolek, et valminud ehitis või selle osa vastab ehitisele ettenähtud nõuetele ja seda võib  kasutada vastavalt kavandatud kasutamise otstarbele.

2.2. Narva linna ehitusmääruse §27  lõike 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus. 
2.3. Haldusmenetlus seaduse § 5 lõike 5 kohaselt kui haldusmenetlust reguleerivad õigusnormid muutuvad menetluse ajal, kohaldatakse menetluse alguses kehtinud õigusnorme
3.  OTSUS

Väljastada Vestervalli 3/5/7 ja Peterburi mnt 1 püstitatud jalakäijate terminalile, sõidukite terminalidele  varikatusega ning neid teenindavatele rajatistele kasutusload
4. RAKENDUSSÄTTED

4.1. Korraldus jõustub seadusega sätestatud korras. 

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

